CELEX: 62014CN0559
Language: et
Date: 2014-12-05 00:00:00
Title: Kohtuasi C-559/14: Eelotsusetaotlus, mille on esitanud Augstākā tiesa (Läti) 5. detsembril 2014 – Rūdolfs Meroni versus Recoletos Limited

16.3.2015   
            
            
               ET
            
            
               Euroopa Liidu Teataja
            
            
               C 89/2
            
         Eelotsusetaotlus, mille on esitanud Augstākā tiesa (Läti) 5. detsembril 2014 – Rūdolfs Meroni versus Recoletos Limited
   (Kohtuasi C-559/14)
   (2015/C 089/02)
   Kohtumenetluse keel: läti
   
      Eelotsusetaotluse esitanud kohus
   
   Augstākā tiesa
   
      Põhikohtuasja pooled
   
   
      Kaebuse esitaja: Rūdolfs Meroni
   
      Vastustaja: Recoletos Limited
   
      Eelotsuse küsimused
   
   
               1.
            
            
               Kas Brüsseli I määruse artikli 34 lõiget 1 tuleb tõlgendada nii, et selliste isikute õiguste rikkumine välisriigi kohtulahendi tunnustamise menetluses, kes ei ole selle menetlusega seotud, võib olla aluseks nimetatud Brüsseli I määruse artikli 34 lõikes 1 ette nähtud avaliku korra tingimuse kohaldamisele ja välisriigi kohtulahendi tunnustamata jätmisele selles osas, milles see puudutab isikuid, kes ei olnud põhimenetlusega seotud?
            
         
               2.
            
            
               Kui vastus esimesele küsimusele on jaatav, siis kas harta artiklit 47 tuleb tõlgendada nii, et selles sätestatud õiglase kohtumenetluse põhimõte lubab, et täitmise tagamise abinõusid puudutavas menetluses piiratakse sellise isiku varalisi õigusi, kes ei olnud menetlusega seotud, kui on ette nähtud, et igal isikul, keda täitmise tagamise abinõusid käsitlev kohtulahend puudutab, on õigus nõuda kohtult igal ajal kohtulahendi muutmist või tühistamist, ning kohtulahendi huvitatud isikutele edastamine on hagejate ülesanne?